
22-TA-222: Rīkojuma projekts (Vispārīgais)
Par finanšu līdzekļu piešķiršanu no valsts budžeta programmas “Līdzekļi neparedzētiem gadījumiem”
	Nr.p.k.
	Saskaņošanai nosūtītā projekta redakcija
	Iebildums / Priekšlikums
	Apstrādes informācija
	Galīgā redakcija

	1.
	Anotācija (ex-ante)
3. Tiesību akta projekta ietekme uz valsts budžetu un pašvaldību budžetiem 
	Iebildums (VK - 07.02.2022.)
Lūdzam papildināt anotācijas 3.sadaļas 6.2. punktā iekļauto informāciju, kas attiecas uz PVD inspektoriem noteikto piemaksu par katru noņemto laboratorijas paraugu, norādot detalizētu aprēķinu, kā ir noteikts šis konkrētās piemaksas apmērs – 27,30 euro par katru noņemto paraugu.
Piedāvātā redakcija
-
	Ņemts vērā
-
	3. Tiesību akta projekta ietekme uz valsts budžetu un pašvaldību budžetiem

	2.
	Anotācija (ex-ante)
3. Tiesību akta projekta ietekme uz valsts budžetu un pašvaldību budžetiem 
	Iebildums (VK - 22.02.2022.)
Uzskatām, ka iebildums nav ņemts vērā. Atkārtoti lūdzam papildināt anotācijas 3.sadaļas 6.2. punktā iekļauto informāciju, kas attiecas uz PVD inspektoriem noteikto piemaksu par katru noņemto laboratorijas paraugu, norādot detalizētu aprēķinu, kā ir noteikts šis konkrētās piemaksas apmērs – 27,30 euro par katru noņemto paraugu.
Piedāvātā redakcija
-
	Ņemts vērā
-
	3. Tiesību akta projekta ietekme uz valsts budžetu un pašvaldību budžetiem

	3.
	Anotācija (ex-ante)
3. Tiesību akta projekta ietekme uz valsts budžetu un pašvaldību budžetiem 
	Iebildums (VK - 21.03.2022.)
Lūdzam papildināt anotāciju ar informāciju vai ir izvērtēta iestāžu iekšējo procesu efektivizēšana, lai darbinieki varētu savus tiešos pienākumus pamatā nodrošināt normālā darba laika ietvaros. Attiecīgi lūdzam pamatot kāpēc informatīvajā ziņojumā iekļautajā aprēķinā laboratorisko paraugu ņemšana tiek plānots tikai un vienīgi kā PVD darbinieku virsstundu darbs. Atzīmējam, ka virsstundu darbs ir pieļaujams, tikai gadījumos, kad darbinieks un darba devējs par to vienojušies rakstveidā. Kā arī darbiniekam piemaksu par virsstundu darbu var aizstāt ar apmaksātu atpūtu citā laikā atbilstoši nostrādāto virsstundu skaitam, tādējādi nodrošinot darbiniekam tiesības uz pienācīgu atpūtu.
 
Piedāvātā redakcija
-
	Ņemts vērā
PVD ir izvērtēta iespēja efektivizēt iestādes iekšējos procesus. Ievērojot PVD inspektoru kapacitāti un veicamo valsts uzraudzības un kontroles darbību apjomu, pastiprinātas (papildu) produktu kontroles un paraugu noņemšanu normālā darba laika ietvaros paveikt nav iespējams.

 
	3. Tiesību akta projekta ietekme uz valsts budžetu un pašvaldību budžetiem

	4.
	Anotācija (ex-ante)
3. Tiesību akta projekta ietekme uz valsts budžetu un pašvaldību budžetiem 
	Iebildums (VK - 07.04.2022.)
Uzturam iepriekš izteikto iebildumu. Uzskatām, ka anotācijā nav iekļauts pietiekams pamatojums kāpēc visu paraugu veikšanu nevar nodrošināt normālā darba laika ietvaros. Attiecīgi uzskatām, ka nav pamats visu paraugu ņemšanu paredzēt tikai un vienīgi ārpus darba laika, jo virsstundu darbs būtu pieļaujams tikai atsevišķos izņēmuma gadījumost, ja to lūdz darba devējs un tam pikrīt darbinieks. Vienlaikus vēršam uzmanību, ka saskaņā ar Atlīdzības uzskaites sistēmas datiem PVD uz 2022.gada 28.februāri bija vakanti 43 amati, tai skaitā 31 inspektoru amats, kurus aizpildot varētu stiprināt PVD inspektoru kapacitāti un nodrošināt inspektoru darbu normāla darba laika ietvaros, nevis plānot regulāru darbinieku pārslodzi strādājot virsstundas.
Piedāvātā redakcija
-
	Ņemts vērā
PVD ir izvērtēta iespēja efektivizēt iestādes iekšējos procesus. Tomēr PVD inspektoru kapacitāte regulāri ir nepietiekama, jo nav iespējams atlasīt pietiekamu inspektoru skaitu, kas savukārt rada lielāku noslodzi esošajiem inspektoriem. Ievērojot PVD inspektoru kapacitāti un veicamo valsts uzraudzības un kontroles darbību apjomu, pastiprinātas (papildu) produktu kontroles un paraugu noņemšanu iespējams īstenot, paredzot inspektoriem piemaksu par papildu pienākumu veikšanu.

 
	3. Tiesību akta projekta ietekme uz valsts budžetu un pašvaldību budžetiem

	5.
	Rīkojuma projekts
 Par finanšu līdzekļu piešķiršanu no valsts budžeta programmas “Līdzekļi neparedzētiem gadījumiem”
	Priekšlikums (FM - 07.02.2022.)
Aicinām izvērtēt, vai par paredzētajiemm ievestās dējējvistu olu un mājputnu gaļas uzraudzības un kontroles pastiprināšanas pasākumiem būs iespēja valsts budžetā daļēji atgūtu līdzekļus un pieprasīt finansējumu no Eiropas Komisijas un attiecīgi papildināt rīkojuma projektu ar atbilstošu punktu.
Piedāvātā redakcija
-
	Ņemts vērā
Ir izvērtēts priekšlikums par iespēju daļēji atgūt līdzekļus no Eiropas Komisijas, un secināts, ka  Latvijā ievesto dējējvistu olu un mājputnu gaļas uzraudzībai un kontrolei nav paredzēts Eiropas Komisijas līdzfinansējums, un atbilstoši papildināts informatīvais ziņojums.
	 Par finanšu līdzekļu piešķiršanu no valsts budžeta programmas “Līdzekļi neparedzētiem gadījumiem”

	6.
	Rīkojuma projekts
3. Finanšu ministram normatīvajos aktos noteiktajā kārtībā informēt Saeimas Budžeta un finanšu (nodokļu) komisiju par apropriācijas izmaiņām atbilstoši šā rīkojuma 1.punktam un, ja Saeimas Budžeta un finanšu (nodokļu) komisija piecu darbadienu laikā pēc attiecīgās informācijas saņemšanas nav izteikusi iebildumus, veikt apropriācijas izmaiņas.
 
	Priekšlikums (FM - 07.02.2022.)
Aicinām svītrot rīkojuma projekta 3.punktu.
Piedāvātā redakcija
-
	Ņemts vērā
Svītrots 3.punkts
	-

	7.
	Anotācija (ex-ante)
1.3. Pašreizējā situācija, problēmas un risinājumi 
	Priekšlikums (FM - 07.02.2022.)
Aicinām precizēt informāciju par pēdējo divu gadu situāciju ar finansējumu minēto pasākumu īstenošanai, ņemot vērā, ka 2020.gadā, pamatojoties uz Ministru kabineta 2020.gada 12.jūnija rīkojumu Nr.316 (prot. Nr.40 16.§), lai nodrošinātu Latvijā ievesto putnkopības nozares produktu kontroli un uzraudzību, Zemkopības ministrijai tika piešķirti 125 085 euro.
Piedāvātā redakcija
-
	Ņemts vērā
-
	1.3. Pašreizējā situācija, problēmas un risinājumi

	8.
	Anotācija (ex-ante)
3. Tiesību akta projekta ietekme uz valsts budžetu un pašvaldību budžetiem 
	Priekšlikums (FM - 07.02.2022.)
Aicinām sniegt skaidrojumu, kā noteikts pozīcijā “Piemaksa par katru noņemto laboratorijas paraugu (290 paraugi)” vienas piemaksas apmērs (līdzīgi kā tas tika sniegts Ministru kabineta 2020.gada 12.jūnija rīkojuma Nr.316 (prot. Nr.40 16.§) anotācijā).
Piedāvātā redakcija
-
	Ņemts vērā
-
	3. Tiesību akta projekta ietekme uz valsts budžetu un pašvaldību budžetiem

	9.
	Anotācija (ex-ante)
3. Tiesību akta projekta ietekme uz valsts budžetu un pašvaldību budžetiem 
	Priekšlikums (FM - 07.02.2022.)
Aicinām sniegt aprēķinu par pozīciju “Maisiņi paraugiem, etiķetes, plombas”.
Piedāvātā redakcija
-
	Ņemts vērā
-
	3. Tiesību akta projekta ietekme uz valsts budžetu un pašvaldību budžetiem

	10.
	Anotācija (ex-ante)
3. Tiesību akta projekta ietekme uz valsts budžetu un pašvaldību budžetiem 
	Priekšlikums (FM - 07.02.2022.)
Aicinām sniegt skaidrojumu, kāpēc 2022.gadā nevar turpināt nodrošināt nepieciešamo darbību veikšanu no Zemkopības ministrijas budžetā pieejamiem resursiem, t.sk. ņemot vērā finansējumu, kas pieejams uzraudzības pasākumiem pārtikas un dzīvnieku barības nekaitīguma jomā.
Piedāvātā redakcija
-
	Ņemts vērā
-
	3. Tiesību akta projekta ietekme uz valsts budžetu un pašvaldību budžetiem

	11.
	Anotācija (ex-ante)
6. Projekta izstrādē iesaistītās institūcijas un sabiedrības līdzdalības process 
	Priekšlikums (VK - 07.02.2022.)
Ņemot vērā, ka projektam tika veikta sabiedrības līdzdalība un ir gūts viedoklis no Latvijas Apvienotās putnkopības nozares asociācijas, lūdzam norādīt, ka sabiedrības līdzdalība uz šo projektu attiecas un attiecīgi aizpildīt sadaļā nepieciešamo informāciju (par projekta izstrādē iesaistītajiem, izmantotajiem līdzdalības veidiem un līdzdalības rezultātiem).
Piedāvātā redakcija
-
	Ņemts vērā
-
	6. Projekta izstrādē iesaistītās institūcijas un sabiedrības līdzdalības process

	12.
	Anotācija (ex-ante)
3. Tiesību akta projekta ietekme uz valsts budžetu un pašvaldību budžetiem 
	Priekšlikums (FM - 24.02.2022.)
Ņemot vērā anotācijas 3.sadaļas punktā "Cita informācija" sniegto papildu informāciju, ka esošie budžeta līdzekļi, kas pieejami laboratoriskajiem izmeklējumiem, nav pietiekami pastiprinātas kontroles veikšanai Latvijā ievestajām dējējvistu olām un mājputnu gaļai, aicinām šajā punktā arī euro izteiksmē norādīt, kādi ir Zemkopības ministrijas esošie budžeta līdzekļi, kas pieejami laboratoriskajiem izmeklējumiem.
 
Piedāvātā redakcija
-
	Ņemts vērā
-
	3. Tiesību akta projekta ietekme uz valsts budžetu un pašvaldību budžetiem

	13.
	Anotācija (ex-ante)
3. Tiesību akta projekta ietekme uz valsts budžetu un pašvaldību budžetiem 
	Priekšlikums (FM - 24.02.2022.)
Ņemot vērā anotācijas 3.sadaļas 6.punktā pie aprēķina sniegto papildu skaidrojumu, kā noteikts piemaksas apmērs pozīcijā “Piemaksa par katru noņemto laboratorijas paraugu (290 paraugi)”, aicinām to vēl papildināt ar attiecīgu aprēķinu.
Piedāvātā redakcija
-
	Ņemts vērā
-
	3. Tiesību akta projekta ietekme uz valsts budžetu un pašvaldību budžetiem



